open-index/open-wikipedia-markdown huggingface dataset:
Bent Hegna

**Bent Hegna** (født 10. juni&nbsp;1959 i Oslo) er en norsk politiker (Ap). Han ble innvalgt på Stortinget fra Telemark i 1993.

## Stortingskomitéer
* 1997&ndash;2001 medlem i Energi- og miljøkomitéen
* 1993&ndash;1997 medlem i Energi- og miljøkomitéen

## Eksterne lenker
*
Jon Olav Alstad

**Jon Olav Alstad** (født 9. august 1968 på Skatval i Nord-Trøndelag) er en norsk kommunikasjonsrådgiver og tidligere politiker (Ap).

Han tok fagbrev som maskinoperatør ved Stjørdal videregående skole i 1987 og arbeidet ved Dynoplast. Mellom 1995 og 2009 drev han slektsgården Vestre Forbord på Skatval. Han har også studert økonomiske fag ved BI og Høgskolen i Nord-Trøndelag.

Alstad var leder i Stjørdal AUF 1987–1989, medlem av Stjørdal kommunestyre 1988–1993 og leder i Nord-Trøndelag AUF 1991–1993. Han var med på å etablere Ungdom mot EF og ledet organisasjonen i Nord-Trøndelag foran folkeavstemningen om EU-medlemskap i 1994. Alstad var innvalgt på Stortinget fra Nord-Trøndelag 1993–2001, deretter 1. vararepresentant 2001–2005. På Stortinget var han medlem av Stortingets familie-, kultur- og administrasjonskomité. Alstad er særlig opptatt av kulturpolitikk, og har vært mediepolitisk talsmann i Arbeiderpartiet. Han var leder i Nord-Trøndelag Arbeiderparti 2002–2004 og igjen medlem av Stjørdal kommunestyre 2007–2011. Han var styreleder i Snøscooterforeningen 2007–2014.

Alstad var med på å etablere kommunikasjonsselskapet Tankesmia i 2005. I 2009 ble han politisk rådgiver i NAF, hvor han ledet politikk- og forbrukerseksjonen 2011–2016. I 2016 ble han seniorrådgiver i kommunikasjonsselskapet Footprint.

## Referanser




## Eksterne lenker
*
Siri Frost Sterri

**Siri Frost Sterri** (1944–2023) var en norsk politiker (H) og ungdomsskolelærer. Hun var stortingsrepresentant for Sør-Trøndelag fra 1985 til 2001.

## Liv og virke
### Familie, utdannelse og yrke
Hun vokste opp i Trondheim og Malvik. Foreldrene var Milly Frost, født Thorsen, og murmester Ola Frost, som begge var politisk aktive for Høyre.

Hun gikk realskole og gymnas ved Gerhard Schønings skole og gikk så Volda lærarhøgskule. Hun tok også grunnfag i musikk ved Universitetet i Trondheim og videreutdannelse i spesialpedagogikk ved Trondheim lærerhøgskole.

Hun giftet seg i 1966 med Steinar Sterri, som hun hadde gått lærerskolen med. De fikk tre barn før de skiltes.

Siri Frost Sterri begynte som ungdomsskolelærer i 1969. Hun var hovedtillitsvalgt og leder i de lokale lærerorganisasjonene. I 1981 ble hun pedagogisk konsulent ved skoleetaten i Malvik kommune, og i 1993 assisterende skolesjef, men hadde permisjon så lenge hun var stortingsrepresentant.

### Politiske og offentlige verv
Mens hun gikk gymnaset og lærerskolen, var hun lokallagsleder i Unge Høyre i Malvik og Volda. I 1966 var hun også fylkesleder i Møre og Romsdal Unge Høyre.

Sterri var medlem av Malvik kommunestyre fra 1976 til 1979 og Sør-Trøndelag fylkesting fra 1980 til 1985. Fra 1984 til 1986 var hun fylkesleder i Sør-Trøndelag Høyre.

Sterri var innvalgt på Stortinget fra Sør-Trøndelag i fire valgperioder fra 1985 til 2001. Hun satt for det meste i Stortingets kirke-, utdannings- og forskningskomité, som Høyres utdanningspolitiske talsperson, og i perioden 1997–2001 var hun medlem av Stortingets utenrikskomité og 2. visepresident i Lagtinget. Sterri ønsket å holde Universitetet i Trondheim, senere NTNU, samlet, og en pådriver for utbyggingen på Dragvoll og Realfagbygget på Gløshaugen. Foran stortingsvalget i 2001, etter fire perioder på tinget, ble Sterri utfordret i Sør-Trøndelag Høyres nominasjon og trakk til slutt sitt kandidatur.

Hun var leder i Høyrekvinners Landsforbund fra 1989 til 1993 og leder i Høyres Studieforbund fra 1995 til 2001.

Sterri var styreleder ved Olavshallen og Stiklestad nasjonale kultursenter og nestleder i styret for Nationaltheatret. Hun satt også, etter tiden på Stortinget, i Malvik kommunestyre i perioden 2003–2007.

## Referanser


## Eksterne lenker
*
Rune E. Kristiansen

**Rune Egil Kristiansen** (født 30. oktober&nbsp;1948 i Oslo) er en norsk tidligere politiker (Ap). 

Han var innvalgt på Stortinget fra Oslo fra 1997 til 2001, og var vararepresentant i to perioder fra 1989 til 1997. Han var fast møtende vara størsteparten av disse to periodene, mens Gro Harlem Brundtland og Thorbjørn Berntsen satt i regjering.

## Stortingskomitéer
* 1997&ndash;2001 sekretær i Kirke-, utdannings- og forskningskomitéen
* 1997&ndash;2001 medlem i Fullmaktskomitéen
* 1993&ndash;1997 medlem i Den forberedende fullmaktskomitéen
* 1993&ndash;1997 medlem i Kommunalkomitéen
* 1993&ndash;1997 varamedlem i Valgkomitéen
* 1989&ndash;1993 medlem i Energi- og industrikomitéen

## Eksterne lenker
*
Reidun Gravdahl

**Reidun Gravdahl** (født *Engen*, 1948 i Østre Toten, Oppland) er en norsk politiker (Ap). Hun var innvalgt på Stortinget fra Oppland i perioden 1997-2001, og var vararepresentant i periodene 1993&ndash;1997 og 2001&ndash;2005.  

Gravdahl satt på fylkestinget i Oppland fra 2003 til 2015, mellom 2007 og 2011 var hun fylkesvaraordfører.   

Hun vokste opp i Solvoll i Vestre Toten. Hun ble ansatt ved Raufoss Ammunisjonsfabrikker (RA) i 1978, og fra 1986 ble hun tillitsvalgt på heltid, som studieleder og nestleder i klubben på RA. Gravdahl har drevet fagforeningsarbeid i Fellesforbundet, og er bosatt på Raufoss.

## Stortingskomitéer
* 1997&ndash;2001 varamedlem i Valgkomitéen
* 1997&ndash;2001 medlem i Sosialkomitéen

## Referanser


## Eksterne lenker
*
Alfred Graf von Schlieffen

**Alfred Graf von Schlieffen** (28. februar 1833&ndash;4. januar 1913) var en tysk feltmarskalk og strateg som tjente som sjef for Tysklands generalstab fra 1891 til 1905. Han er særlig kjent for å stå bak schlieffenplanen.

## Karriere
Schlieffen var sønn av en prøyssisk generalmajor, og gikk selv inn i den prøyssiske hæren i 1854. Han avanserte raskt og kom allerede i 1863 i tjeneste i generalstaben.

I 1866 deltok han som *[[hauptmann]]* under slaget ved Königgrätz i Den østerriksk-prøyssiske krig og som major i staben til storhertug Friedrich Franz II av Mecklenburg-Schwerin under Den fransk-prøyssiske krig i 1870–1871. I årene 1876 til 1884 var han kommandant over et Ułan-regiment og deltok samtidig i generalstabens arbeid.

I 1884 ble han leder av generalstabens historiske seksjon, og i 1891 overtok han etter Waldersee som sjef for generalstaben. Han forsvarte i 1904 overfor keiseren de brutale metodene Lothar von Trotha benyttet seg av i å slå ned Herero-oppstanden. Han satt som generalstabssjef fram til han ble pensjonert ved utgangen av 1905.

Keiser Wilhelm II la personlig ned en krans ved Schlieffens grav da han ble begravet på Invalidenfriedhof.

## Innflytelse
Schlieffen var en kjent militær strateg i sin samtid, og hans tanker ligger til grunn for utviklingen av den senere manøverkrigføring. Hans militærstrategiske tenkning har vært pensum i høyere offiserutdannelse en rekke steder, både i USA og i Europa.

Han er kjent for å stå bak schlieffenplanen som ble utarbeidet i 1905. Denne var ment å beseire Frankrike og Russland i tilfelle av en stor konflikt i Europa på en slik måte at Tyskland unngikk en to-frontskrig. Planen forutsatte at Frankrike først ble slått, slik at Tyskland kunne gå inn med en samlet styrke mot Russland. Dette forutsatte blant annet en opprustning av de tyske jernbanen, da store troppestyrker slik hurtig kunne fraktes østover. Planen ble til en viss grad benyttet under første verdenskrig.

## Referanser


## Eksterne lenker
*  
*  Alfred von Schlieffen 1833-1913, Deutsches Historisches Museum i Berlin
*  Schlieffen und sein Plan: In kühner Zangenbewegung gegen Frankreich
*  Alfred Graf von Schlieffen: Denkschrift ''Krieg gegen Frankreich'' (Schlieffen-Plan), Dezember 1905, i 1000dokumente.de, med innledning av Michael Epkenhans
Ole Johs. Brunæs

**Ole Johannes Brunæs** (1936–2019) var en norsk industrileder og politiker (H). Han var stortingsrepresentant for Vestfold 1989–2001.

Han vokste opp i Oslo som sønn av industrimannen Johs. Brunæs og sykepleier Ingeborg Winding Sørensen. Faren var administrerende direktør i Joh. Petersen Aktieselskab og president i Norges Industriforbund.

Etter artium på Nordstrand høyere skole og Befalsskolen for kavaleriet utdannet han seg til sivilingeniør i skipsmaskinteknikk ved NTH. Etter et par år ved Nakskov Skibsværft i Danmark begynte han som konstruktør ved Framnæs Mekaniske Værksted i Sandefjord, hvor han ble teknisk direktør i 1973. I 1986 ble verftet omorganisert til et konsern, og Brunæs ble administrerende direktør i morselskapet Framnæs Industriutvikling. Omstillingen ble svært krevende for verftet. Fra 1988 til 1989 var Brunæs administrerende direktør i ingeniørbedriften Keftech ved gamle Kaldnes Mekaniske Verksted i Tønsberg.

Før han ble valgt til Stortinget fra Vestfold i 1989, var Brunæs medlem av Sandefjord bystyre 1980–1983, formann i Sandefjord Høyre 1980–1986 og formann i N.A.F. og NHOs avdelinger i Vestfold og Telemark 1984–1989. Han hadde også vært formann i Norske sivilingeniørers forening. På Stortinget var Brunæs medlem av Stortingets sosialkomité 1989–1993 og Stortingets samferdselskomité 1993–2001. I sin siste stortingsperiode var han sykmeldt i tre år frem til desember 2000, og Ellen Gjerpe Hansen møtte i hans sted. Brunæs søkte ikke renominasjon til Stortinget foran valget i 2001.

## Referanser


## Eksterne lenker
*
Suur Munamägi

**Suur Munamägi** («Store Eggfjell») er Estlands og Baltikums høyeste punkt, 318 moh. Fjellet ligger ved landsbyen Haanja i Võru fylke sørøst i Estland. På toppen av fjellet står et 29 meter høyt observasjonstårn som ble bygd i 1939 og påbygd i 1969.

Det blå/svart/hvite estiske flagget ble heist på Suur Munamägi 1. juli 1987, over 4 år før Estland ble selvstendig. https://web.archive.org/web/20060705103117/http://www2.vkg.werro.ee/muu/swe.html

## Eksterne lenker
* Worldwide Vikings' Europa-tur 2003: Suur Munamägi
* Tårnet på Suur Munamägi  (estisk)
Gunnar Skaug

**Gunnar Skaug** (født 25. mai&nbsp;1940 i Sarpsborg, død 24. juni&nbsp;2006) var en norsk politiker (Ap). Han ble innvalgt på Stortinget fra Østfold i 1969. Han var president i Odelstinget fra 1993 til 2001. Han var vararepresentant i perioden 1973&ndash;1977.

## Biografi
Skaug tok eksamen artium i 1959 og var deretter journalist i Østfold-Posten Askim et par år. Fra 1962 til 1963 var han soldat ved FN-styrkene i Gaza før han begynte på Nordisk Folkhøyskole i Genève i 1963. Deretter var han journalist i Moss Dagblad før han i 1965 ble redaktør av Fritt Slag og samtidig journalist i Finnmark Dagblad. Han avviklet disse jobbene da han i 1967 kom tilbake til Moss Dagblad og jobbet som journalist et par år før han ble valgt inn på Stortinget i 1969. I tiden i Moss var han også med i kommunestyre og formannskap.

## Stortingets presidentskap
* 1. oktober&nbsp;1971 &ndash; 1. oktober&nbsp;1972  Visesekretær i Stortinget
* 2. oktober&nbsp;1972 &ndash; 30. september&nbsp;1973   Sekretær i Stortinget 
* 1993&ndash;1997 President i Odelstinget
* 1997&ndash;2001 President i Odelstinget

## Stortingskomitéer
* 1997&ndash;2001 leder i Kontroll- og konstitusjonskomitéen
* 1997&ndash;2001 medlem i Den utvidede utenrikskomitéen
* 1997&ndash;2001 medlem i Kontroll- og konstitusjonskomitéen
* 1997&ndash;2001 medlem i Arbeidsordningskomitéen
* 1997&ndash;2001 varamedlem i Valgkomitéen
* 1993&ndash;1997 nestleder i Kontroll- og konstitusjonskomitéen
* 1993&ndash;1997 medlem i Forsvarskomitéen
* 1993&ndash;1997 medlem i Den utvidede utenrikskomitéen
* 1989&ndash;1993 leder i Utenriks- og konstitusjonskomitéen
* 1989&ndash;1993 leder i Den utvidede utenriks- og konstitusjonskomitéen
* 1989&ndash;1993 leder i Kontrollkomitéen
* 1989&ndash;1993 medlem i Kontrollkomitéen
* 1989&ndash;1993 medlem i Utenriks- og konstitusjonskomitéen
* 1989&ndash;1993 medlem i Den utvidede utenriks- og konstitusjonskomitéen
* 1989&ndash;1993 medlem i Valgkomitéen
* 1985&ndash;1989 medlem i Den forberedende fullmaktskomitéen
* 1985&ndash;1989 medlem i Utenriks- og konstitusjonskomitéen
* 1985&ndash;1989 medlem i Den utvidede utenriks- og konstitusjonskomitéen
* 1985&ndash;1989 varamedlem i Kontrollkomitéen
* 1985&ndash;1989 medlem i Kirke- og undervisningskomitéen
* 1985&ndash;1989 medlem i Valgkomitéen
* 1981&ndash;1985 medlem i Fullmaktskomitéen
* 1981&ndash;1985 medlem i Sosialkomitéen
* 1969&ndash;1973 sekretær i Administrasjonskomitéen
* 1969&ndash;1973 medlem i Administrasjonskomitéen

## Referanser


## Eksterne lenker
*
Tom Thoresen

**Tom Thoresen** (født 16. mai&nbsp;1947 i Glemmen, Østfold) er en norsk politiker (Ap) og stortingsrepresentant for Østfold 1977-2001. 

Han tok examen artium i Fredrikstad og ble cand. philol. ved Universitetet i Oslo (UiO) i 1974. Han var medlem av Fredikstad bystyre 1971-1987 og ble valgt inn på Stortinget i 1977. Han var nestleder i Arbeiderpartiets stortingsgruppe 1990-2001 og parlamentarisk leder 1996-1997.    

Han var direktør for Statens medieforvaltning og senere Medietilsynet 2002-2017. Han har også vært medlem av Kringkastingsrådet, Norges Banks representantskap og den norske UNESCO-kommisjonen.

## Stortingets presidentskap

* 10. oktober&nbsp;1989 &ndash; 30. september&nbsp;1993 - første varapresident i Odelstinget 
* 13. mai&nbsp;1986 &ndash; 30. september&nbsp;1989 - andre varapresident i Odelstinget 

## Stortingskomitéer
* 1997-2001 - medlem i Utenrikskomitéen og Den utvidede utenrikskomitéen
* 1997-2001 - medlem i Valgkomitéen
* 1996&ndash;1997 - medlem i Utenrikskomitéen
* 1993&ndash;1996 - nestleder i Kontroll- og konstitusjonskomitéen
* 1993&ndash;1997 - medlem i Den utvidede utenrikskomitéen
* 1993-1997 - medlem i Valgkomiteen
* 1992&ndash;1993 - medlem i Utenriks- og konstitusjonskomitéen
* 1990&ndash;1993 - medlem i Den utvidede utenriks- og konstitusjonskomitéen
* 1985-1992 - medlem i Finanskomitéen
* 1981-1985 - medlem i Kirke- og undervisningskomitéen
* 1977-1981 - medlem i Administrasjonskomitéen

## Referanser


## Eksterne lenker
*
Brit Hoel

**Brit Karen Hoel** (tidligere *Jørgensen*; født 19. desember 1942 i Arendal, Aust-Agder) er en norsk politiker (Ap) fra Øyestad i Agder. Hun ble innvalgt på Stortinget fra Aust-Agder i 1981 og satt i 16 år, til 1997. På stortinget var hun leder av Sosialkomitéen 1989–93.

Lokalt var hun medlem av kommunestyret i Øyestad i perioden 1975 til 1979. Fra 1979 til 1983 var hun medlem av Aust-Agder fylkesting. Etter tiden på Stortinget var hun medlem av Riksrevisjonen fra 2000 til 2002. Fra 2004 engasjerte hun seg i Landsforeningen for hjerte- og lungesyke med flere sentrale verv. Hoel var landsstyreleder i LHL 2011–14.

Av utdanning hadde hun realskole og handelsskole. Deretter jobbet hun i butikk. Fra 1975 til hun kom på Stortinget jobbet hun på kontor. 

* 1993&ndash;1997 medlem i Utenrikskomitéen
* 1993&ndash;1997 medlem i Den utvidede utenrikskomitéen
* 1993&ndash;1997 medlem i Valgkomitéen
* 1989&ndash;1993 leder i Sosialkomitéen
* 1989&ndash;1993 varamedlem i Den utvidede utenriks- og konstitusjonskomitéen
* 1989&ndash;1993 medlem i Valgkomitéen
* 1985&ndash;1989 medlem i Sosialkomitéen
* 1985&ndash;1989 sekretær i Finanskomitéen
* 1985&ndash;1989 medlem i Den utvidede utenriks- og konstitusjonskomitéen
* 1985&ndash;1989 medlem i Finanskomitéen
* 1985&ndash;1989 varamedlem i Valgkomitéen
* 1981&ndash;1985 medlem i Finanskomitéen
* 1981&ndash;1985 varamedlem i Valgkomitéen

## Referanser


## Eksterne lenker
*
Hauksbók

**Hauksbók** er en samling med norrøne håndskrifter fra middelalderen. Håndskriftene finnes i den Arnamagnæanske Samling. De er nedskrevet av islendingen Haukr Erlendsson (død 1334), derav navnet «Hauksbók». 

Hauksbók er ikke én fortelling, men en samling av mange forskjellige tekster av forskjellige sjangere. Forfatterne av de ulike tekstene er stort sett ukjente.

## Innhold
Håndskriftet består av i alt 141 blad, og inneholder følgende tekster:

### Mer eller mindre historiske tekster
*Landnåmabok
*Kristnisaga
*Fosterbrødrenes saga
*Eirik Raudes saga
*Skáldasaga
*Om Opplendingenes konger
*Hemings þáttr Áslákssonar
*Ragnarssona Þáttr
*Hervors saga
*Trójumannasaga
*Bretasogur
*Merlinusspá

De historiske tekstene er av ulik historisk kvalitet, det vil si at noen av dem har forholdsvis høy kildeverdi, mens andre er mer for sagn eller eventyr å regne. Flere av dem er gjengitt i andre skrifter i tillegg til Hauksbók.

### Middelalderlig teologi, filosofi og etnografi
*Elucidarius
*Heimslýsing ok Helgifræði
*Heimspeki ok Helgifræði
*Viðræda æðru ok hugrekki
*Pronostica Temporum

### Naturhistorie
*Náttúrusteinar

### Matematikk
*Algorismus
*Cisio Janus

### Eddadikt
*Voluspå

## Referanser


## Eksterne lenker
* Algorismus i Hauksbok. Utdrag fra Nordisk matematikkdidaktikk nr. 1, 1995.
* Algorismus i Hauksbok. En norrøn regnetekst fra 1300-tallet av Otto B. Bekken, Marit A. Nielsen og Steinar Thorvaldsen. Eureka Digital, 2010.
* Algorismus på norrønt Utgitt av P. A. Munch i 1848, Heimskringla.no
* Om Hauksbók og Hauk Erlendsson Utgitt av P. A. Munch i 1847, Heimskringla.no
* Hauksbók utg. Eirikur og Finnur Jónsson, 1892-96
Terje Sandkjær

**Terje Sandkjær** (født 24. februar&nbsp;1944 i Landvik, Aust-Agder) er en norsk politiker (Sp). Han ble innvalgt på Stortinget fra Aust-Agder i 1993. Han er far til Bjørg Sandkjær (Sp), som er statssekretær i Utenriksdepartementet fra 2021.

## Stortingskomitéer
* 1993&ndash;1997 medlem i Samferdselskomitéen
* 1993&ndash;1997 varamedlem i Den utvidede utenrikskomitéen

## Eksterne lenker
*
Daley Thompson

**Francis Morgan «Daley» Thompson** (født 1958) er en britisk tidligere friidrettsutøver. Han vant to OL-gull, ett VM-gull, to EM-gull, satte fire verdensrekorder i tikamp og var ubeseiret i øvelsen mellom 1979 og 1987. Han var også med på Storbritannias lag som tok bronse på 4 x 100 meter stafett i EM i friidrett 1986 i Stuttgart.

Thompson og hans største konkurrent, Jürgen Hingsen, vekslet på å inneha verdensrekorden, selv om Thompson vant når de møttes. Thompsons personlige rekord på 8893 poeng stod som verdensrekord i ni år.

## Referanser

## Eksterne lenker
* 

]
Tore A. Liltved

**Tore Adolf Liltved** (1939–2004) var en norsk lærer og politiker (H) fra Moland/Arendal i Agder. Han var ordfører og stortingsrepresentant.

Han var vararepresentant på Stortinget fra Aust-Agder fra 1977, og møtte fast mens Astrid Gjertsen satt i regjering 1981&ndash;1986. I 1989 ble Liltved valgt inn på fast plass, og satt i to perioder frem til 1997. I perioden 1979&ndash;1981 var Liltved ordfører i Moland kommune (nå en del av Arendal).

I det sivile liv var han lærer ved Moland ungdomsskole 1966-1981.

* 1993&ndash;1997 medlem i Den forberedende fullmaktskomitéen
* 1993&ndash;1997 medlem i Kommunalkomitéen
* 1993&ndash;1997 sekretær i Valgkomitéen
* 1993&ndash;1997 nestleder i Fullmaktskomitéen
* 1989&ndash;1993 medlem i Den forberedende fullmaktskomitéen
* 1989&ndash;1993 medlem i Valgkomitéen
* 1989&ndash;1993 medlem i Kirke- og undervisningskomitéen
* 1985&ndash;1989 medlem i Sosialkomitéen
* 1981&ndash;1985 medlem i Forbruker- og administrasjonskomitéen

## Referanser




## Eksterne lenker
*
Solveig Torsvik

**Solveig Torsvik** (født 30. desember&nbsp;1954 i Stange, Hedmark) er en norsk politiker og tidligere partisekretær i Ap. 

Hun ble valgt inn på Stortinget fra Akershus i 1993. Før dette var hun forbundssekretær i Norsk Kommuneforbund fra 1989 til 1990, og statssekretær for kommunalminister Kjell Borgen fra 1990 til 1992. Hun var i tillegg vararepresentant til Stortinget i periodene 1981 &ndash; 1985,  1985 &ndash; 1989 og  1989 &ndash; 1993, og møtte som fast representant i til sammen mer enn fire år i disse stortingperiodene.

I 1996 ble Torsvik som første kvinne valgt til partisekretær i Arbeiderpartiet. Hun stilte derfor ikke til valg til Stortinget i 1997. Etter Arbeiderpartiets historisk dårlige valgresultat i 2001, trakk hun seg som partisekretær og forlot norsk politikk. Senere ble Torsvik eiendomsutvikler i Tom Hagen Eiendom i Lørenskog.

I oktober 2006 ble hun politisk rådgiver i Jens Stoltenbergs andre regjering, først for statsråd Sylvia Brustad i Helse- og omsorgsdepartementet (2006-2008), deretter for statsråd Dag Terje Andersen i Arbeids- og inkluderingsdepartementet (2008-2009).

Fra høsten 2009 var Torsvik sekretariatsnestleder for Arbeiderpartiets stortingsgruppe. Hun er samboer med tidligere stortingsrepresentant fra Oppland, ambassadør Haakon Blankenborg.

## Regjering
* 3. november&nbsp;1990 &ndash; 4. september&nbsp;1992 statssekretær Kommunaldepartementet
* 24. juni 2008 &ndash; 20. oktober&nbsp;2006 politisk rådgiver Arbeids- og inkluderingsdepartementet
* 13. oktober&nbsp;2006 &ndash; 24. juni&nbsp;2008 politisk rådgiver Helse- og Omsorgsdepartementet

## Stortingskomitéer
* 1993 &ndash; 1997 sekretær i Samferdselskomitéen
* 1993 &ndash; 1997 varamedlem i Den utvidede utenrikskomitéen
* 1989 &ndash; 1993 medlem i Sosialkomitéen
* 1985 &ndash; 1989 leder i Samferdselskomitéen
* 1985 &ndash; 1989 medlem i Samferdselskomitéen

## Eksterne lenker
*
Eva R. Finstad

**Eva Rolstad Finstad** (1933&ndash;1998) var en norsk politiker (H) fra Nes på Romerike.

Finstad var vararepresentant til Stortinget fra Akershus fra 1981 og møtte fast mens Rolf Presthus satt i regjering fra 1981 til 1986. Hun rykket deretter opp til fast plass i 1988, da Presthus døde. Finstad satt på Stortinget ut 1997.

Utenfor politikken var Finstad lærer og gårdbruker på Setra, der Dysta munner ut i Glomma. Hun var også engasjert i lokalpolitikken i Nes, der hun satt i formannskap og kommunestyre før hun gikk inn i rikspolitikken.

## Stortingets presidentskap
* 10. oktober&nbsp;1989 &ndash; 30. september&nbsp;1993 Varasekretær i Stortinget

## Stortingskomitéer
* 1993 &ndash; 1997 medlem i Den forberedende fullmaktskomitéen
* 1993 &ndash; 1997 medlem i Energi- og miljøkomitéen
* 1993 &ndash; 1997 medlem i Fullmaktskomitéen
* 1990 &ndash; 1993 medlem i Energi- og industrikomitéen
* 1989 &ndash; 1990 nestleder i Justiskomitéen
* 1988 &ndash; 1989 medlem i Forbruker- og administrasjonskomitéen
* 1985 &ndash; 1986 medlem i Sosialkomitéen
* 1981 &ndash; 1985 medlem i Sosialkomitéen

## Referanser




## Eksterne lenker
*
Tuzla

**Tuzla** er en by og kommune i delstaten (entiteten) Føderasjonen Bosnia-Hercegovina i Bosnia-Hercegovina. Foreløpige tall fra folketellingen i 2013 viste at Tuzla hadde  innbyggere. Tuzlas navn kommer av *tuzlu*, det tyrkiske ordet for salt. 

Byen er kjent for sin omfattende fremstilling av salt, fra underjordiske gruver under hele byen. Denne utnyttelsen har ført til at byen bokstavelig talt har sunket flere meter i løpet av tiårene, og dette har ført til og fører fortsatt til store materielle skader. I museet Solni Trg finnes utstilt flere hundre år gamle redskaper brukt til saltfremstillingen, og andre ting som vitner om at Tuzla regnes for å være byen med den eldste kontinuerlige bosetningen i Europa.

Et av byens fremste kjennemerker den saltholdige innsjøen, beliggende i sentrum. Under kommunismen i tidligere Jugoslavia utviklet Tuzla seg til et stort industrielt og kulturelt senter. Tuzla er også anerkjent som den mest multikulturelle og tolerante byen under krigen fra 1991 til 1994, som greide å beholde sitt etniske mangfold og samhold da alle andre byer langt på vei hadde tapt den kampen.

## Referanser


## Eksterne lenker
* 
* Radio Slon (på bosnisk) 
* En avis i Tuzla (på bosnisk)
* Kapija 25.05.1995.massacre in Tuzla (på bosnisk)
Stephen Bråthen

**Stephen Bråthen** (født 1964)  er en norsk kommunikasjonssjef og tidligere stortingsrepresentant fra Ski i Akershus.

## Biografi
Han var han med på å etablere Fremskrittspartiets Ungdom i Ski, og 19 år gammel ble han valgt inn i kommunestyret for Fremskrittspartiet.

Bråthen begynte som saksbehandler i DnC etter videregående skole. Samtidig tok han økonomisk utdannelse og deretter befalsskole i Luftforsvaret. Han tjenestegjorde i to UNIFIL-kontingenter mellom 1985 og 1986.

I 1989 ble Bråthen ansatt som gruppesekretær/politisk rådgiver for Fremskrittspartiets stortingsgruppe. I 1993 ble han valgt inn som stortingsrepresentant for Akershus og ble partiets eneste medlem av Stortingets finanskomité.

Stephen Bråthen tilhørte Fremskrittspartiets liberalistiske fløy og meldte seg ut i etterkant av Carl I. Hagens maktkonsolidering under landsmøtet på Bolkesjø i 1994. Han deltok i dannelsen av FRIdemokratene, men satt formelt resten av stortingsperioden som uavhengig representant.

Stephen Bråthen begynte i 1997 som informasjonssjef i Norges Registrerte Revisorers Forening, som i 1999 fusjonerte med Norges Statsautoriserte Revisorers Forening til Revisorforeningen. Han har siden vært organisasjons- og kommunikasjonssjef der.

## Referanser


## Eksterne lenker
*
Arild Hiim

**Arild Hiim** (1945–2024) var en norsk jurist og politiker (H).

Etter juridisk embetseksamen (cand.jur.) ved Universitetet i Oslo i 1972 var han politifullmektig, politiadjutant og politiinspektør ved Ringerike politikammer på Hønefoss. Han var disponent i *[[Ringerikes Blad]]* 1984–1987 og administrerende direktør i Berg & Sanboe og Berg Eiendom 1988–1989. Etter tiden på Stortinget virket han som advokat og rådgiver.

Hiim var formann i Nes Unge Høyre 1964–1966, formann i Buskerud Unge Høyre 1967–1969 og studieleder i Den Konservative Studenterforening 1968–1969. Videre gikk han inn i lokalpolitikken som medlem av Ringerike kommunestyre 1972–1979, formann i Buskerud Høyre 1978–1990, medlem av Buskerud fylkesting og fylkesutvalg 1980–1987 samt Buskeruds fylkesordfører 1980–1983. Hiim var innvalgt på Stortinget fra Buskerud 1989–1997 og satt i justiskomiteen og kontrollkomiteen.

## Referanser


## Eksterne lenker
*
Sigurd Manneråk

**Sigurd Manneråk** (født 28. august&nbsp;1942 i Marnardal, Vest-Agder, død 5. april&nbsp;2003) var en norsk politiker (Sp). Han ble innvalgt på Stortinget fra Vest-Agder i 1993.

Manneråk var varaordfører i Kvinesdal i 1983&ndash;1987

Han var utdannet lærer i Kristiansand i 1964. Etter et år som lærer i Laudal, var han skolestyrer i Herøy fra 1966 til 1973. Fra 1973 til 1975 var han pedagogisk konsulent i Rygge, før han var rektor i tolv år på Liknes skule i Kvinesdal. Han skiftet så retning ettersom han ble valgt som helse- og sosialsjef i Kvinesdal kommune fra 1987 til 1993. 

Fra 1970-tallet deltok Manneråk i politisk virksomhet for Senterpartiet. Han var med i kommunestyret i Kvinesdal fra 1980 til 1987, og de siste fire årene som varaordfører samtidig som han hadde fast plass i fylkestinget i Vest-Agder.

Høsten 1993 ble han valgt som stortingsrepresentant for Senterpartiet hvor han var medlem av Kirke-, utdannings og forskningskomiteen.

Etter at han gikk ut av Stortinget var han fra 1997 til 2002 ansatt ved Agderforskning som leder av Senter for videreutdanning. Det siste han drev med før han gikk bort var å lede et selskap utgått fra Høgskolen i Agder.

Han var også delaktig i vedtaket om tilleggspoeng etter folkehøyskole. 

## Familie
Han var gift med Solfrid Manneråk, og de hadde tre barn sammen.

## Stortingskomiteer
* 1993 &ndash; 1997 medlem i Kirke-, utdannings- og forskningskomitéen

## Eksterne lenker
*
Jasmila Žbanić

**Jasmila Žbanić** (født 19. desember 1974 i Sarajevo) er en bosnisk filmregissør.

Hun er utdannet i filmregi ved Film- og teaterakademiet i Sarajevo.

Hun har også jobbet som dukkespiller i Vermont-baserte Bread and Puppet Theater fra 1995 til 1997, og som klovn i en Lee De Long workshop. Hun var regissøren bak filmen *[[Grbavica (film)|Grbavica]]* (2005), som i 2006 vant Gullbjørnen for beste film ved den internasjonale filmfestivalen i Berlin.

I 2006 var hun juryformann under Sarajevo Film Festival.

Hennes tredje langfilm, *For those who can tell no tales* (2013), ble vist for publikum første gang på Toronto Film Festival. Året etter hadde filmkomedien *Love Island* verdenspremiere på Locarno internasjonale filmfestival. I 2015 vendte hun tilbake til dokumentarsjangeren med *One Day in Sarajevo*, som er en collage der en rekke kunstnere etter invitasjon fra Zbanic har gjort filmopptak på 100-årsdagen for hendelsen som kalles Skuddene i Sarajevo, da en ung mann skjøt og drepte den østerriksk-ungarske kronprinsen og hans hustru. Dette regnes som foranledningen til utbruddet av første verdenskrig. 100 år etter er det fortsatt svært ulike syn på om drapsmannen var en terrorist eller en revolusjonær helt, og Zbanic ønsket å lage en dokumentar som belyste de ulike perspektivene på den historiske hendelsen.

I sin omtale av *One Day in Sarajevo* kalte Cineuropes filmanmelder Jasmila Zbanic for «(t)he biggest filmmaking name to break out of Bosnia and Herzegovina after Danis Tanović» (norsk: *det største filmnavnet med utspring i [[Bosnia-Hercegovina]] siden Danis Tanovic*).

## Filmografi

* 2015 – *One Day in Sarajevo*, dokumentar (60 min.)
*2014 – *Love Island*, komedie
*2013 – *For those who can tell no tales*
*2010 – *På vei* (org: Na putu), drama
* 2006 – *[[Grbavica (film)|Grbavica]]*, drama
* 2004 – *Birthday*, kortfilm
* 2003 – *Images from the Corner*, kort dokumentar
* 2003 – *Sjećaš li se Sarajeva*
* 2000 – *Red Rubber Boots*, kort dokumentar
* 1998 – *Ljubav je...*
* 1998 – *Noć je, mi svijetlimo*, dokumentar
* 1997 – *Poslije, poslije*, kort dokumentar
* 1995 – *Autobiografija*

## Referanser


## Eksterne lenker
*
Roy N. Wetterstad

**Roy Nettum Wetterstad** (født 1963) er en norsk organisasjonsmann og politiker fra Kongsberg.

I 1983, 20 år gammel, ble han valgt inn i kommunestyret på Kongsberg og fylkestinget i Buskerud, som representant for Fremskrittspartiet. Han var også fylkessekretær i Buskerud FrP fra 1987 til 1993.

Wetterstad var stortingsrepresentant for Buskerud fra 1993 til 1997. Han var blant liberalistene som brøt med Fremskrittspartiet etter landsmøtet på Bolkesjø i 1994. Han sluttet seg til FRIdemokratene, men satt formelt som uavhengig representant ut stortingsperioden.

Fra 1999 til 2003 satt han i kommunestyret og formannskapet på Kongsberg, som representant for Høyre.

Wetterstad har siden han gikk ut av Stortinget vært ansatt som generalsekretær i Norges Motorsykkelforbund og Norges Motorsportforbund og som regionsjef i Norges Lastebileier-Forbund.

## Referanser


## Eksterne lenker
*
Johanne Sommersæter

**Johanne Elfrida Sommersæter** (tidligere **Gaup**; født 1950) er en norsk politiker (Sp). Hun var Senterpartiets første stortingsrepresentant fra Finnmark fra 1993 til 1997.

Hun vokste opp i Nordreisa og bodde mange år i Kautokeino.

Hun var leder i Finnmark senterparti og partiets eneste representant i Finnmark fylkesting fra 1988 til 1991. Ved valget i 1991 fikk partiet inn tre representanter i fylkestinget, og Gaup fikk plass i fylkesutvalget.

Fra 1993 til 1997 var hun stortingsrepresentant og satt i Stortingets samferdselskomité. Hun ble ikke gjenvalgt i 1997, men ble utnevnt til den første statssekretæren for samiske spørsmål i Kommunaldepartementet. Hun gikk av sammen med resten av sentrumsregjeringen i 2000. Hun var leder i Senterkvinnene fra 1998 til 2000.

Hun frasa seg ny nominasjon til Stortinget i 2001 og ble i stedet Senterpartiets presidentkandidat ved sametingsvalget det året. Hun ble ikke valgt, men ble ansatt som politisk rådgiver for Senterpartiet i Sametingsrådet. Hun var også varaordfører i Kautokeino kommune fra 2003 til 2007.

Hun har arbeidet ved Nordisk Samisk Institutt og ellers hatt ulike kommunale stillinger.

## Referanser


## Eksterne lenker
*
Volundkvadet

***Volundkvadet*** (eller ***Volundarkviða***) er et dikt fra *[[Den eldre Edda]]* basert på germanske sagn om mestersmeden Volund smed. Kvadet beskriver tapt kjærlighet og dypt savn, men også hat og brutal hevn.

Det finnes flere versjoner av myten, men i *Den eldre Edda* fortelles det at smeden Volund er sønn av en finnekonge, og han bor sammen med sine to brødre i Ulvedaler. Han blir forlatt av sin elskede Hervor, og blir sittende tilbake og smi ringer mens han tenker på sin tapte kjærlighet. En natt blir han tatt til fange av kong Nidud og tatt med til en holme. Den onde dronningen sørger for at Volunds sener blir kuttet av ved kneet, slik at han ikke kan rømme. En armring som Volund har smidd til sin kjæreste, blir tatt fra ham og gitt til kongsdatteren Bodvild. Etter at Volund har smidd kostbarheter for kong Nidud en stund, tar Volund hevn over kongen ved å drepe hans to sønner og smi vakre skåler av hodeskallene deres. Han voldtar Bodvild og gjør henne gravid. Dette forteller Volund hoverende til kong Nidud før han flyr av gårde med et par vinger som han har smidd seg.

*Volundkvadet* skal ha blitt til i Hålogaland under sterk påvirkning fra angelsaksiske dikt. Forskningstradisjonen rundt Edda-diktningen har diskutert hvorvidt *Volundkvadet* hører hjemme blant gude- eller heltediktene. Nyere forskning har plassert diktet blant gudediktene, av den grunn at hovedpersonen er en alv, og dermed anses å høre hjemme i gudeverdenen.

I historien om Volund dukker figuren Daidalos fra gresk mytologi opp, smeden som ble tatt til fange av kongen på Kreta, men som etter en tids fangenskap fløy av gårde til frihet ved hjelp av selvlagde vinger. Mytologisk trekker denne figuren også veksler på figurene Hefaistos og Vulkan.

## Referanser


## Eksterne lenker
* Völundarkviða på norrønt hos heimskringla.no
Ragnhild Queseth Haarstad

**Gerda Ragnhild Queseth Haarstad** (1939–2017) var en norsk Senterparti-politiker. Hun var stortingsrepresentant for Hedmark i fire perioder 1981–1997 og kommunalminister i Sentrumsregjeringen 1997–1999.

Hun var vararepresentant til Stortinget i periodene 1973–1977 og 1977–1981. Før hun ble innvalgt på Stortinget var hun medlem av Grue kommunestyre 1972–1975, medlem av Hedmark fylkesting og fylkesutvalg 1976–1982, formann i fylkeslandbruksstyret 1975–1977 og formann i fylkesskolestyret 1977–1979.

Hun var leder i Senterpartiets kvinnebevegelse, Senterkvinnene, i årene 1988–1994. Hun satt da også i Senterpartiets sentralstyre. Sammen med Berit Ås var hun sentral i etableringen av det første Kvinneuniversitetet i 1983.

Etter realskole og handelsskole gikk hun Musikkonservatoriet i Oslo. Hun var kontorassistent i Oslo før hun gikk husmorskole og landbruksskole. Hun giftet seg i 1961 med Harald Haarstad, bonde på Hårstad på Kirkenær, sønn av bonden og skytterkongen Thorbjørn Haarstad.

## Stortingskomitéer
* 1993–1997: leder i Energi- og miljøkomitéen
* 1993–1997: varamedlem i Den utvidede utenrikskomitéen
* 1989–1993: medlem i Kommunal- og miljøvernkomitéen
* 1989–1993: medlem i Valgkomitéen
* 1985–1989: nestleder i Kirke- og undervisningskomitéen
* 1985–1989: medlem i Valgkomitéen
* 1981–1985: sekretær i Kirke- og undervisningskomitéen
* 1981–1985: medlem i Kirke- og undervisningskomitéen
* 1981–1985: medlem i Valgkomitéen

## Referanser


## Eksterne lenker
* 
*
Magnus Stangeland

**Magnus Stangeland** (født 1941) er en norsk politiker som representerte Senterpartiet.

Stangeland var innvalgt på Stortinget fra Hordaland 1985–1997 og var 1. vararepresentant 1981–1985. Før dette var han ordfører i Austevoll 1975–1981. 

## Bakgrunn og virke
Han jobbet som fisker 1959–1961, lærer ved Storebø skole 1966–1968, idrettsinstruktør i Sjøforsvaret i 1969, rektor ved Storebø skule 1970–1978 og daglig leder i Austevoll utbyggingsselskap 1978–1980. Stangeland har hatt lederstillinger i verftsindustrien, herunder administrerende direktør i District Offshore (DOF) A/S 1981–1985 og administrerende direktør i DOF Industri A/S fra 1997. Stangeland var styreleder i Posten 1999–2002 og president i Redningsselskapet i seks år frem til 6. desember 2005 da han gikk av etter en turbulent periode i selskapet.

Magnus Stangeland var i 2012–2015 styreformann i Bergen Group ASA, der han gjennom investeringsselskapet Flyfisk AS eier  aksjer tilsvarende 27,88&nbsp;%.

Etter en rapport av Riksrevisjonen i 2008, ble Stangeland tiltalt for urettmessig å ha fått utbetalt  kroner i pensjon fra Stortinget fordi han unnlot å opplyse Stortingets pensjonsstyre om at han hadde inntekter som oversteg pensjonsbeløpet, i form av fast lønn fra AS Bergen Yards, styrehonorarer og fri bil. Han har hele tiden nektet straffeskyld i pensjonssaken. 7. januar 2011 ble han funnet skyldig etter tiltalen i den såkalte pensjonssaken av Oslo tingrett. Stangeland ble dømt til 60 dagers ubetinget fengsel og til å betale det offentliges sakskostnader med  kroner. Stangeland anket dommen, og ble frifunnet av Borgarting lagmannsrett mandag 29. november 2011. Lagmannsretten fant at selv om Stangeland ikke hadde krav på pensjon i perioden fra oktober 2004 til 28. februar 2006, så kunne hans opptreden samlet sett ikke beskrives som «kvalifisert klanderverdig eller foranledige sterke bebreidelser for mangel på aktsomhet.» 

Tirsdag 13. desember 2011 anket Riksadvokaten frifinnelsen til Høyesterett, som 23. april 2012 forkastet anken. Høyesterett mente, i motsetning til lagmannsretten, at Stangeland heller ikke objektivt sett hadde overtrådt bestemmelsen om grovt uaktsomt grovt bedrageri. Frifinnelsen er dermed rettskraftig.

8. august 2018 ble Stangeland funnet kraftig nedkjølt på den ubebodde Fugløya i Austevoll. Han dro ut i båt kvelden før og havnet i sjøen, men hadde klart å svømme til øyen. Det ble satt igang en redningsaksjon da Stangelands båt ble funnet tom med motoren i gang. Stangeland ble funnet kort tid etter.

17. desember 2024 ble Stangeland dømt 18 dagers utbetinget fengsel og kr ,- i bot for ulovlig laksefiske.

I 2026 ble det rapportert at Stangeland har mistet førerkortet fem ganger på seks år, og har forårsaket flere ulykker med alvorlig personskade.

## Stortingskomiteer
* 1993–1997 leder i Samferdselskomiteen
* 1993–1997 varamedlem i Valgkomitéen
* 1989–1993 medlem i Samferdselskomiteen
* 1985–1989 medlem i Samferdselskomiteen

## Referanser


## Eksterne lenker
*
Bjørg Hope Galtung

**Bjørg Hope [[Galtung]]** (født 13. september&nbsp;1942 i Bremanger, Sogn og Fjordane) er en norsk politiker (Sp). Hun ble innvalgt på Stortinget fra Hordaland for perioden 1993-1997. Hun var vararepresentant i periodene 1981&ndash;1985 og  1997&ndash;2001.

## Stortingets presidentskap

* 11. oktober&nbsp;1993 &ndash; 30. september&nbsp;1997  Andre varapresident i Stortinget 

## Stortingskomitéer
* 1993 &ndash; 1997 medlem i Forsvarskomitéen
* 1993 &ndash; 1997 varamedlem i Den utvidede utenrikskomitéen

## Eksterne lenker
*
Kjellbjørg Lunde

**Kjellbjørg Lunde** (født 1944) er en norsk lærer, SV-politiker og tidligere utdanningsdirektør i Hordaland. 

Hun er født i Naustdal i Vestland fylke og er utdannet lærer fra Stord lærarskule. Hun arbeidet som lærer fra 1966 til 1981 og var stortingsrepresentant for Hordaland i fire perioder fra 1981 til 1997. Hun var nestleder i Sosialistisk Venstreparti 1987&ndash;1995 og parlamentarisk leder for SV 1989&ndash;1997. Fra 2002 til 2005 var hun leder av Kringkastingsrådet.

Hun var utdanningsdirektør i Hordaland fra 1997 til 2013.  

* 1993 &ndash; 1997 sekretær i Kontroll- og konstitusjonskomitéen
* 1993 &ndash; 1997 medlem i Den utvidede utenrikskomitéen
* 1993 &ndash; 1997 medlem i Valgkomitéen
* 1989 &ndash; 1993 nestleder i Forbruker- og administrasjonskomitéen
* 1989 &ndash; 1993 medlem i Den utvidede utenriks- og konstitusjonskomitéen
* 1989 &ndash; 1993 medlem i Valgkomitéen
* 1985 &ndash; 1989 medlem i Kommunal- og miljøvernkomitéen
* 1985 &ndash; 1989 medlem i Fullmaktskomitéen
* 1981 &ndash; 1985 medlem i Den forberedende fullmaktskomitéen
* 1981 &ndash; 1985 medlem i Kommunal- og miljøvernkomitéen
* 1981 &ndash; 1985 medlem i Fullmaktskomitéen

## Referanser


## Eksterne lenker
* 
*
Anders Talleraas

**Anders Talleraas** (født 1946) er en norsk politiker og forretningsmann. Han var stortingsrepresentant for Møre og Romsdal fra 1977 til 1997 og Høyres parlamentariske leder fra 1989 til 1994.

## Biografi
Han vokste opp på Mokkeløya i Brattværet i Smøla kommune. Familien drev fiskemottak, poståpneri og landhandel. Familien flyttet til Råket på Smøla i 1959, etter at faren hadde kjøpt et mekanisk verksted der.

Han engasjerte seg tidlig i Norges Godtemplar Ungdomsforbund og Unge Høyre, mens han var skoleelev i Tingvoll. Han var senere formann i både Kristiansund Unge Høyre og Møre og Romsdal Unge Høyre.

Han er utdannet sivilingeniør i maskinteknikk fra NTH i Trondheim. I 1973 ble han avdelingsingeniør ved Glamox i Molde. Han har siden vært bosatt i Molde.

Talleraas ble valgt inn i kommunestyret og formannskapet i Molde i 1975. I 1977 ble han valgt stortingsrepresentant for Møre og Romsdal og var i sin første periode medlem avnStortingets sjøfarts- og fiskerikomité, der han senere var komitéformann i perioden 1983-1985.

Han var formann i Møre og Romsdal Høyre fra 1982 til 1984. Han ble medlem av Høyres sentrale partiledelse og var en sentral finanspolitiker under Willoch-regjeringen, formann i Stortingets finanskomité 1985-1989, deretter parlamentarisk leder for Høyre fra 1989 til 1994.

Talleras har også vært involvert i etablering av virksomheter innen fiskeoppdrett, verkstedindustri, forretningsrådgivning, eiendom og turisme. 

Talleraas var styreleder i Avinor 2002-2006.

Talleraas ble i 2012 i Borgarting lagmannsrett dømt til seks måneders betinget fengsel for grovt, uaktsomt bedrageri, etter at han urettmessig fikk utbetalt 2,6 millioner kroner i pensjon fra Stortinget.

Talleraas er styremedlem i flere bedrifter og er også styreleder i Molde Senior Høyre, medlem av Molde eldreråd og Kontrollutvalget i kommunen.

## Referanser


## Eksterne lenker
* 
*
Hallvard Bakke

**Hallvard Bakke** (1943–2024) var en norsk politiker (Ap) og siviløkonom. Han var stortingsrepresentant fra Hordaland i fem perioder fra 1977 til 1997, og hadde to statsrådposter: handelsminister og kulturminister. 

Han gjennomførte Forsvarets russiskkurs 1963–1964, og ble i 1968 uteksaminert fra Norges Handelshøyskole (NHH) som siviløkonom. Han arbeidet som informasjonssekretær og deretter økonomisjef ved Den Nationale Scene i perioden 1968–1976.

I EU-debatten markerte han seg tydelig på nei-siden, og var leder for Sosialdemokrater mot EU i perioden 1993–1994. Han var formann i Hordaland Arbeiderparti i to perioder: 1974–1976 og 1981–1984.

Bakke var styreleder i Carte Blanche, NRK og Festspillene i Nord-Norge. Han ledet Massemedieutvalget (1979–1983) og Dagspresseutvalget (1999–2000).

## Regjeringsposter
* 15. januar 1976 – 8. oktober 1979 Statsråd Handels- og skipsfartsdepartementet
* 9. mai 1986 – 16. oktober 1989 Statsråd Kultur- og vitenskapsdepartementet

## Verv på Stortinget
* 8. oktober 1981–30. september 1985: 2.&nbsp;varapresident i Odelstinget 
* 5. november 1984–15. desember 1984: midlertidig president i Odelstinget
* 9. oktober 1985–9. mai 1986: 2.&nbsp;varapresident i Odelstinget

* 1993–1997: medlem av Utenrikskomitéen
* 1993–1997: medlem av Den utvidede utenrikskomitéen
* 1993–1997: medlem av Valgkomitéen
* 1989–1993: medlem av Kirke- og undervisningskomitéen
* 1989–1993: varamedlem i Valgkomitéen
* 1989–1993: medlem av Kommunal- og miljøvernkomitéen
* 1985–1989: medlem av Kontrollkomitéen
* 1985–1989: medlem av Finanskomitéen
* 1985–1989: varamedlem i Den utvidede utenriks- og konstitusjonskomitéen
* 1985–1989: varamedlem i Valgkomitéen
* 1985–1989: medlem av Fullmaktskomitéen
* 1981–1985: medlem av Den forberedende fullmaktskomitéen
* 1981–1985: varamedlem i Kontrollkomitéen
* 1981–1985: medlem av Finanskomitéen
* 1981–1985: varamedlem i Valgkomitéen
* 1981–1985: nestformann for Fullmaktskomitéen
* 1977–1981: varamedlem i Valgkomitéen
* 1977–1981: medlem av Kirke- og undervisningskomitéen

## Privatliv
I perioden 1986–2006 var Bakke gift med tidligere programleder i NRK Gunvor Hals.

## Referanser


## Eksterne lenker
* Hallvard Bakke - Store norske leksikon
* Hallvard Bakke - Norsk biografisk leksikon
*
Magnar Sortåsløkken

**Magnar Sortåsløkken** (født 1947) er en norsk SV-politiker og organisasjonsrådgiver. Han var stortingsrepresentant for Hedmark i tre valgperioder fra 1985 til 1997.

Sortåsløkken arbeidet ved Moelven Brug fra 1964 til han ble valgt inn på Stortinget. Etter den politiske karrieren har Sortåsløkken arbeidet som fagsjef og senere spesialrådgiver i Landsforeningen for hjerte- og lungesyke. Han var styreleder i Stiftelsen Rettferd for taperne 2003–2005.

* 11. oktober&nbsp;1993–30. september&nbsp;1997 Visepresident i Lagtinget
* 1993–1997 varamedlem i Den forberedende fullmaktskomitéen
* 1993–1997 medlem i Sosialkomitéen
* 1993–1997 varamedlem i Valgkomitéen
* 1989–1993 varamedlem i Den forberedende fullmaktskomitéen
* 1989–1993 medlem i Sosialkomitéen
* 1985–1989 medlem i Sosialkomitéen

## Referanser


## Eksterne lenker
*
Gunnar Breimo

**Gunnar Breimo** (1939–2024) var en norsk politiker (Ap). Han ble innvalgt på Stortinget fra Nordland i 1993.

Breimo var ordfører i Alstahaug mellom 1983 og 1993.
 
## Stortingets presidentskap
* 8. oktober 1997 – 30. september 2001, Første varapresident i Stortinget

## Stortingskomitéer
* 1997–2001 medlem i Næringskomitéen
* 1997–2001 medlem i Familie-, kultur- og administrasjonskomitéen
* 1993–1997 medlem i Energi- og miljøkomitéen

## Referanser


## Eksterne lenker
*
Peter Angelsen

**Peter Jon Angelsen** (født 6. februar&nbsp;1935 i Vestvågøy i Nordland) er en norsk fisker, reder og politiker (Sp). 

Han var medlem av kommunestyret i Vestvågøy 1973-1981 og ble innvalgt på Stortinget fra Nordland i 1981 og satt i fire perioder til 1997. Fra oktober 1997 til januar 2000 var han fiskeriminister i Bondeviks første regjering.

## Stortingskomitéer
* 1993–1997: Nestleder i Næringskomitéen og medlem i Den utvidede utenrikskomitéen
* 1989–1993: Nestleder i Sjøfarts- og fiskerikomitéen og medlem i Kontrollkomitéen
* 1985–1989: Medlem i Sjøfarts- og fiskerikomitéen
* 1981–1985: Medlem i Sjøfarts- og fiskerikomitéen

## Referanser


## Eksterne lenker
* 
*  Dette er Peter Angelsen *kort biografi med bilde*,dagbladet.no 21.01.2000
Gaiziņkalns

**Gaiziņkalns** er Latvias høyeste punkt, 311,6 moh. Fjellet ligger mellom tettstedene Ergli og Madona, øst i Latvia. På toppen av fjellet står et uferdig og forfallent utsiktstårn. På den ene siden av fjellet er en alpinbakke.

## Eksterne lenker
* Worldwide Vikings' Europa-tur 2003: Gaizinkalns
Lisbeth Holand

**Lisbeth Holand** (født 1946) er en norsk sosialpedagog og tidligere politiker (SV). Hun var stortingsrepresentant for Nordland 1989–1997.

Hun vokste opp på Rørvik som datter av Gudbjørg (Bjørg), født Berge, og Nils Holand. Faren var medeier og disponent i familiebedriften Rørvik Jernvareforretning. Faren var venstremann og en mye benyttet kommunepolitiker, blant annet som Viknas varaordfører i to perioder.

Etter Steinkjer landsgymnas ble hun cand.polit. med hovedfag i sosialpedagogikk ved Universitetet i Oslo i 1975. Hun satt i sentralstyret i Unge Venstre 1968–1970. I 1968 giftet hun seg med sivilarkitekt Eivind Holden. Etter noen år som lærer på Rørvik og i Lakselv flyttet hun i 1977 med familien til Brønnøysund, hvor hun ble rådgiver i PPT på Sør-Helgeland. I 1988 fikk hun permisjon for å undervise som høgskolelektor ved Tromsø lærerskole.

Holand var innvalgt på Stortinget fra Nordland for SV 1989–1997 og var medlem av Stortingets justiskomité. Fra 1993 var hun komitéleder. Hun var delegat til FNs generalforsamling i 1989 og Europarådets parlamentarikerforsamling 1993–1997.

Etter tiden på Stortinget var Holand leder i Nei til EU 1997–1999 og daglig leder for Sør-Helgeland Regionråd 1998–2000, deretter høgskolelektor i pedagogikk ved Høgskolen i Nesna 2000–2012. Hun hadde også tillitsverv i Utdanningsforbundet på fylkes-og nasjonalt nivå.

Hun er styreleder for frivilligsentralen i Brønnøy og har vært vara til sentralstyret i Norges Frivilligsentraler. Hun har vært aktiv i Human-Etisk Forbund i mange år, blant annet som gravferdstaler, og var forbundets nestleder fra 2013 til 2015.

## Referanser


## Eksterne lenker
*
Inga Kvalbukt

**Inga Kvalbukt** (født 19. mai&nbsp;1949 i Alstahaug, Nordland) er en norsk politiker (Sp). Hun ble innvalgt på Stortinget fra Nordland i 1993. Hun var vararepresentant i periodene 1985–1989, 1989–1993 og 1997–2001.

## Stortingskomitéer
* 1997–2001 medlem i Kommunalkomitéen
* 1997–2001 medlem i Næringskomitéen
* 1993–1997 medlem i Sosialkomitéen

## Eksterne lenker
*